KEYFLOWER – Keymelequin

Amikor a Keymelequin megérkezik a kikötőbe, két új karaktert hoz magával, Paulot és Svent. Sven, aki tolmács, irányító, valamint a kék és sárga keyplek békéltetője, tavasz végén száll partra a Keymelequinről. Paulo, aki hasonló képességekkel rendelkezik a vörös és a zöld keyplek esetén, nyár végén érkezik a Keymelequinnel. Paulo és Sven hathatósan és érdekes eredménnyel képes előmozdítani a csapatmunkát és a kooperációt a hozzá tartozó frakciók között.

A Keymelequin keyplek, Paulo és Sven, valamint a Keymelequin promo lapka csak a Keyflower egy példányával együtt használhatók. Kizárólag az alapjátékkal együtt játszhatók, illetve bármely más Keyflower promo lapkával vagy kiegészítővel kombinálva.

Játékelemek
Egy nagy Keymelequin hatszög lapka.
Egy Sven nevű kék és sárga keyple (S).
Egy Paulo nevű zöld és vörös keyple (P).
Egy szabálylap. 

A Keymelequin lapka előkészítése 
Cseréld le az egyik tetszőleges hajó lapkát a Keymelequin hajó lapkára. Az új lapkát a szimbólumoknak megfelelően, a szokásos módon kell feltölteni. Tavasszal Sven (S) lesz a hajón, nyáron pedig meg kell fordítani a lapkát, és Paulo (P) kerül a fedélzetre.
Nyár végén a Keymelequin hajót elnyerő játékosnak egy másik olyan hajó lapkát kell választania, amelyik nincs már játékban, és ezzel helyettesíti a Keymelequin hajót az őszi évszakra. Ez lehetővé teszi a játékos számára, hogy befolyással legyen a játékba ősszel bekerülő keyplek mennyiségére, valamint a hajó pontozási lehetőségeire télen.

Sven (S) és Paulo (P) használata
Svent (S) ugyanúgy kell használni, mint egy normál keyplet. Sven (S) vagy egyetlen kék vagy pedig egyetlen sárga keyplenek számít. Azonban a Svennel (S) együtt lévő sárga keyplek kék színűnek minősülnek, a kék keyplek pedig sárgának. Keyplek az alábbi esetekben minősülnek Svennel (S) együtt lévőknek:
• Ugyanannak a licitnek a részei, mint Sven (S),
• Ugyanarra a lapkára helyezik őket (bármelyik játékos), ahol Sven (S) tartózkodik,
• Ugyanahhoz a lapkához vagy szerződéshez vannak hozzárendelve, amelyikhez Sven (S), a játék végén, pontozási szempontból.
Ahol kizárólag Sven (S) (és a Svennel (S) együtt lévő keyplek) állítják be a lapkához hozzárendelt keyple színt, ott a lapka lehet kék lapka vagy sárga lapka. A játékosok által történő további keyple lehelyezések meghatározhatják, hogy a két szín közül melyik lesz a lapka színe.
Paulo (P) pontosan ugyanilyen módon viselkedik, azzal a különbséggel, hogy Paulo (P) színei a zöld és a vörös.

Árverés példa
„A” játékosnak van licitje egy kék keyplevel (B) egy lapkára, és „B” játékos túllicitálja őt két keyplevel (B + B).
„A” játékos hozzáadhatja Svent (S) és egy sárga keyplet (Y) a licitjéhez.
„C” játékos nem képes túllicitálni a birtokában lévő négy sárga keyplevel (Y + Y + Y + Y), mert ennek a lapkának a színét jelenleg „B” játékos állítja kékre.
„B” játékos átmozgatja a két kék keyplejét (B + B) egy másik lapkára. A lapka színe most vagy sárga vagy kék.
„C” játékos négy sárga keyplevel (Y + Y + Y + Y) licitál.

Termelés példa
„A” játékos egy vörös keyplevel (R) használt egy lapkát.
„B” játékos azt a lapkát használja, amelyiken Paulo (P) és egy zöld keyple (G) tartózkodik. (Ez olyankor is megengedett, ha a lapkának van egy vörös bővítménye.)
„A” játékos most azt a lapkát használja, amelyiken két vörös keyple (R + R) és egy zöld keyple (G) van.

Pontozási példák
Kézművesek céhe: P + G + G + S + Y + Y + Y + Y + Y = 9 pont.
Kulcspiac: P + R + R + R + R = 10 pont.
Faluház: P + G + G + R + R = 5 pont.
Faluház: S + Y + Y + B + B + B + B = 7 pont.
Áruház (promo lapka): P + R + R + R + B + Y = 6 pont.
G G szerződés (Merchants kiegészítő): P + R = 7 pont.
B B B B szerződés (Merchants kiegészítő): S + Y + Y + B = 7 pont.

Hungarian translation: Zsolt Farkas (fki@freemail.hu) v.1.0.